Source: https://www.slov-lex.sk/static/SK/ZZ/1999/385/20000101.html
Timestamp: 2020-01-28 07:36:54+00:00
Document Index: 12211014

Matched Legal Cases: ['súd ', '§ 6', '§ 7', '§ 7', '§ 7', '§ 6', '§ 7', '§ 57', '§ 6', '§ 7', '§ 57', '§ 64', '§ 6', '§ 6', '§ 39', '§ 21', '§ 32', '§ 32', '§ 32', '§ 21', '§ 61', '§ 26', '§ 26', '§ 37', '§ 8', '§ 8', '§ 32', '§ 8', '§ 25', '§ 60', '§ 60', '§ 60', '§ 60', '§ 61', '§ 32', '§ 61', '§ 25', '§ 25', '§ 9', '§ 60']

Časová verzia predpisu účinná od 01.01.2000 do 31.10.2000
Kolektívne investovanie možno vykonávať len na základe povolenia orgánu štátneho dozoru, ktorým je Ministerstvo financií Slovenskej republiky (ďalej len „ministerstvo“), a v súlade s pravidlami obmedzenia a rozloženia rizika podľa tohto zákona.
Správcovská spoločnosť za seba a za každý podielový fond vedie oddelené samostatné účtovníctvo a zostavuje účtovnú závierku.3) Účtovnú závierku správcovskej spoločnosti a podielového fondu musí overiť audítor. Ministerstvo môže v záujme ochrany investorov nariadiť správcovskej spoločnosti výmenu audítora.
Povolenie podľa odseku 1 udeľuje na žiadosť ministerstvo. Ministerstvo udelí povolenie podľa odseku 1, len ak sú splnené všetky podmienky podľa tohto zákona.
Súčasťou návrhu na zápis správcovskej spoločnosti do registra alebo návrhu na zmenu zápisu je právoplatné rozhodnutie ministerstva podľa tohto zákona. Navrhovaný zápis registrový súd vykoná len na základe právoplatného rozhodnutia ministerstva podľa tohto zákona.
Žiadateľ o povolenie na vznik a činnosť správcovskej spoločnosti je povinný preukázať ministerstvu splnenie vecných, personálnych a organizačných predpokladov.
Personálne predpoklady predstavujú najmä preukázanie odbornej spôsobilosti vedúcich zamestnancov žiadateľa a zabezpečenie ďalšej odbornej prípravy týchto osôb, ako aj osôb, ktoré budú vykonávať činnosti súvisiace s kolektívnym investovaním. Personálne predpoklady ďalej predstavujú preukázanie bezúhonnosti vedúcich zamestnancov žiadateľa, pričom za bezúhonnú sa na účely tohto zákona považuje fyzická osoba, ktorá nebola právoplatne odsúdená pre trestný čin majetkovej povahy alebo pre iný úmyselný trestný čin.
Za odborne spôsobilú sa považuje osoba, ktorá má skončené vysokoškolské vzdelanie, najmenej tri roky vykonávala riadiace činnosti v oblasti kolektívneho investovania a preukázala odbornú spôsobilosť zložením odbornej skúšky, ktorej obsahom je najmä preverenie znalostí právnych predpisov v oblasti kolektívneho investovania. Obsah odbornej skúšky, spôsob jej vykonania a ďalšie podrobnosti ustanoví všeobecne záväzný právny predpis, ktorý vydá ministerstvo.
Odbornú skúšku zabezpečuje ministerstvo alebo ním poverená právnická osoba. Za vykonanie odbornej skúšky žiadateľ zaplatí úhradu, ktorá sa pri neúspešne vykonanej odbornej skúške nevracia; výšku úhrady ustanoví všeobecne záväzný právny predpis, ktorý vydá ministerstvo.
O povolení na vznik a činnosť správcovskej spoločnosti podľa § 6 rozhodne ministerstvo do 60 dní odo dňa podania žiadosti alebo jej doplnenia podľa údajov uvedených v § 7 ods. 1 na základe dokladov priložených k žiadosti podľa § 7 ods. 2 a na základe splnenia vecných, personálnych a organizačných predpokladov podľa § 7 ods. 4 až 8. Pritom vezme do úvahy súlad stanov a štatútu s týmto zákonom, pôvod a výšku základného imania správcovskej spoločnosti. Ministerstvo povolenie na vznik a činnosť správcovskej spoločnosti podľa § 6 neudelí, ak nie sú splnené podmienky ustanovené v § 7 alebo ak navrhovaní členovia predstavenstva alebo dozornej rady alebo prokuristi nie sú osobami vhodnými na činnosť správcovskej spoločnosti, najmä z hľadiska nežiaduceho ekonomického alebo personálneho prepojenia7) alebo stretu záujmov (§ 57 a 58).
Zmeny povolenia na vznik a činnosť správcovskej spoločnosti podľa § 6 vyvolané len zmenou mena alebo priezviska, alebo bydliska už schválených osôb v orgánoch správcovskej spoločnosti a zmeny sídla depozitára si nevyžadujú súhlas ministerstva. Správcovská spoločnosť je však povinná ministerstvu túto zmenu písomne ohlásiť najneskôr do 30 dní odo dňa, keď k nej došlo.
Ak tento zákon neustanovuje inak, na konanie a rozhodovanie podľa tohto zákona sa vzťahujú všeobecné predpisy o správnom konaní.9)
Stanovy správcovskej spoločnosti a ich zmeny schvaľuje ministerstvo, inak stanovy alebo ich zmeny nie sú právne účinné.
Valné zhromaždenie správcovskej spoločnosti môže prijímať rozhodnutia o voľbe alebo o vymenovaní nových členov predstavenstva alebo dozornej rady len po predchádzajúcom súhlase ministerstva. Súčasťou žiadosti o súhlas na voľbu alebo na vymenovanie nových členov predstavenstva, dozornej rady alebo prokuristov sú doklady podľa § 7 ods. 2 písm. b). Ministerstvo súhlas neudelí, ak dospeje k záveru, že navrhované osoby nie sú osoby vhodné na činnosť správcovskej spoločnosti, najmä z hľadiska nežiaduceho personálneho alebo ekonomického prepojenia7) alebo stretu záujmov (§ 57 a 58) alebo že na výkon funkcie člena predstavenstva, dozornej rady alebo prokuristu nemajú potrebnú prax alebo vzdelanie.
Ak správcovská spoločnosť nevykonáva správu žiadneho podielového fondu po dobu dlhšiu ako tri mesiace, ministerstvo môže tejto správcovskej spoločnosti odňať udelené povolenie na vznik a činnosť správcovskej spoločnosti.
Majetok správcovskej spoločnosti podľa odseku 1 písm. a) až c) musí tvoriť najmenej 60 % hodnoty vlastného majetku.
Správcovská spoločnosť je zodpovedná podielnikom, ktorých majetok v podielovom fonde spravuje, za všetky škody vzniknuté v dôsledku neplnenia alebo nedostatočného plnenia svojich povinností vyplývajúcich zo zákona alebo zo štatútu podielového fondu. Voči ministerstvu sa nemôžu uplatniť nároky podielnikov na náhradu škody z dôvodu porušenia zákona správcovskou spoločnosťou.
Zahraničná správcovská spoločnosť je zahraničná právnická osoba, ktorá má osvedčenie na vykonávanie činnosti v oblasti kolektívneho investovania vydané príslušným orgánom štátu, v ktorom má sídlo. Zahraničná správcovská spoločnosť môže vykonávať činnosť podľa tohto zákona na území Slovenskej republiky len prostredníctvom svojej organizačnej zložky12) v súlade s týmto zákonom a osobitnými zákonmi a len na základe povolenia udeleného ministerstvom.
Ak chce zahraničná správcovská spoločnosť v Slovenskej republike vydávať svoje cenné papiere, je povinná vopred písomne požiadať ministerstvo o povolenie. Zároveň je povinná predložiť ministerstvu overené fotokópie a úradne overené preklady týchto dokladov:
Ministerstvo udelí povolenie na vydávanie cenných papierov zahraničnej správcovskej spoločnosti len v prípade, ak
Zahraničná správcovská spoločnosť, ktorá vydáva svoje cenné papiere v Slovenskej republike, je povinná urobiť nevyhnutné opatrenia, aby sa zabezpečili všetky práva tuzemských investorov, a poskytovať tuzemským investorom a ministerstvu informácie a dokumenty o svojej činnosti podľa ustanovení tohto zákona. Tieto informácie a dokumenty o svojej činnosti je povinná ministerstvu a tuzemským investorom poskytovať v slovenskom jazyku.
Správcovskú spoločnosť možno zrušiť bez likvidácie len zlúčením s inou správcovskou spoločnosťou alebo splynutím správcovských spoločností na základe povolenia ministerstva. Správcovská spoločnosť sa zrušuje bez likvidácie dňom nasledujúcim po dni právoplatnosti povolenia ministerstva.
Zápis o zrušení správcovskej spoločnosti bez likvidácie sa smie v registri vykonať až po nadobudnutí právoplatnosti povolenia ministerstva na prevod správy podielových fondov na správcovskú spoločnosť, s ktorou sa zlučujú alebo ktorá vznikne splynutím.
Správcovskú spoločnosť možno zrušiť s likvidáciou len na základe povolenia ministerstva podľa tohto zákona.
nadobudnutia právoplatnosti rozhodnutia ministerstva o odňatí povolenia.
Ministerstvo vydá rozhodnutie o odňatí povolenia správcovskej spoločnosti na základe žiadosti správcovskej spoločnosti, ak tak rozhodlo valné zhromaždenie alebo na základe rozhodnutia o uložení sankcie podľa tohto zákona (§ 64).
V žiadosti správcovskej spoločnosti o zrušenie s likvidáciou na základe rozhodnutia valného zhromaždenia je správcovská spoločnosť povinná dať návrh na vymenovanie likvidátora a návrh na určenie jeho odmeny. Nadobudnutím právoplatnosti rozhodnutia ministerstva o odňatí povolenia na vznik a činnosť podľa § 6 a so zrušením správcovskej spoločnosti s likvidáciou sa správcovská spoločnosť zrušuje s likvidáciou.
Likvidátora správcovskej spoločnosti vymenúva ministerstvo.
Ak ministerstvo rozhodne o zrušení správcovskej spoločnosti s likvidáciou, odníme jej povolenie na vznik a činnosť správcovskej spoločnosti udelené podľa § 6. Práva a povinnosti zrušenej správcovskej spoločnosti vo vzťahu k podielovým fondom prechádzajú na depozitára. Depozitár je povinný do jedného mesiaca od prevzatia povinností správcovskej spoločnosti navrhnúť ministerstvu prevod správy týchto podielových fondov na inú správcovskú spoločnosť alebo navrhnúť ministerstvu uzavretie hospodárenia v podielových fondoch. Ministerstvo môže v záujme ochrany podielnikov túto lehotu predĺžiť.
Ministerstvo rozhodne o prevode správy podielových fondov na inú správcovskú spoločnosť alebo o uzavretí hospodárenia v podielových fondoch, pričom nie je viazaný návrhom depozitára podľa odseku 1.
Výmaz správcovskej spoločnosti v likvidácii z registra nemožno vykonať pred úplným vysporiadaním podielnikov alebo pred nadobudnutím právoplatnosti rozhodnutia ministerstva o prevode správy podielových fondov na inú správcovskú spoločnosť podľa § 39.
Depozitár vykonáva činnosť na základe písomnej zmluvy na výkon činnosti depozitára so správcovskou spoločnosťou a podľa rozhodnutia ministerstva vykonáva činnosť núteného správcu podľa tohto zákona. Správcovská spoločnosť môže mať súčasne len jedného depozitára.
Zmluvu podľa odseku 1 môžu zmluvné strany vypovedať. Výpovedná lehota je tri mesiace, ak sa v zmluve nedohodla kratšia výpovedná lehota. Vypovedanie zmluvy oznámi depozitár bezodkladne ministerstvu. Správcovská spoločnosť musí uzatvoriť zmluvu podľa odseku 1 s novým depozitárom a zabezpečiť, aby nový depozitár začal s výkonom činnosti depozitára najneskôr ku dňu uplynutia výpovednej lehoty.
Správcovská spoločnosť si môže v inej banke otvoriť vkladové účty18) len so súhlasom svojho depozitára. Prevod peňažných prostriedkov z vkladového účtu na iný vkladový účet vykoná depozitár na pokyn správcovskej spoločnosti.
Depozitár je povinný bezodkladne písomne informovať ministerstvo o
Depozitár je povinný na písomné požiadanie bezodkladne poskytnúť požadované informácie o podielovom fonde a o správcovskej spoločnosti získané pri výkone činnosti depozitára ministerstvu, službe kriminálnej polície a službe finančnej polície na účely plnenia úloh ustanovených zákonom.19)
Ak depozitár pri výkone svojej činnosti zistí, že správcovská spoločnosť porušila tento zákon alebo štatút podielového fondu, ktorý spravuje, bezodkladne informuje o tejto skutočnosti ministerstvo a túto správcovskú spoločnosť.
Depozitár uskutočňuje činnosti ustanovené týmto zákonom alebo dohodnuté v zmluve uzatvorenej podľa § 21 na základe pokynov správcovskej spoločnosti, ak nie sú v rozpore so zákonom alebo so štatútom podielového fondu. Tieto pokyny sa musia zaznamenať v písomnej forme a uložiť u depozitára a musia sa poskytnúť ministerstvu na jeho požiadanie.
Depozitár plní len tie pokyny správcovskej spoločnosti, ktoré sú v súlade s týmto zákonom a so štatútom podielového fondu. Ak pokyn správcovskej spoločnosti depozitárovi odporuje tomuto zákonu alebo štatútu podielového fondu, depozitár ho nevykoná a upozorní na to správcovskú spoločnosť; ak správcovská spoločnosť aj napriek upozorneniu trvá na vykonaní takéhoto pokynu, depozitár ho nevykoná a oznámi túto skutočnosť ministerstvu.
Otvorený podielový fond vytvára správcovská spoločnosť vydávaním podielových listov v súlade so štatútom otvoreného podielového fondu a na základe povolenia ministerstva na vytvorenie otvoreného podielového fondu, ak vytvorenie otvoreného podielového fondu nebolo uvedené v povolení ministerstva vydanom na vznik a činnosť správcovskej spoločnosti.
Správcovská spoločnosť je povinná písomne oznámiť ministerstvu deň, v ktorom dosiahla vydávaním podielových listov minimálnu výšku čistej hodnoty majetku v otvorenom podielovom fonde podľa odseku 1.
Štatút otvoreného podielového fondu a jeho zmeny schvaľuje ministerstvo, inak tento štatút alebo jeho zmeny nie sú právne účinné.
Zmena skutočností uvedených v štatúte otvoreného podielového fondu si nevyžaduje súhlas ministerstva, ak k nej došlo na základe právoplatného rozhodnutia ministerstva, ktorým boli tieto zmeny povolené alebo nariadené.
Správcovská spoločnosť môže odmietnuť vydať podielový list, ak ide o neobvykle vysokú sumu alebo ak je podozrenie, že peňažné prostriedky pochádzajú z trestnej činnosti.23)
Správcovská spoločnosť môže v mimoriadnych prípadoch najdlhšie na tri mesiace pozastaviť vyplácanie vrátených podielových listov, a to len ak je to v záujme podielnikov. Toto pozastavenie a jeho dôvod musí bezodkladne oznámiť ministerstvu a vhodným spôsobom dať na vedomie podielnikom. Ministerstvo môže rozhodnutie správcovskej spoločnosti o pozastavení vyplácania vrátených podielových listov zrušiť, ak zistí, že pozastavenie je v rozpore so záujmami podielnikov.
Ministerstvo môže pozastaviť vyplácanie vrátených podielových listov, ak zistí, že vyplácanie vrátených podielových listov je v rozpore so záujmami podielnikov. Počas pozastavenia vyplácania vrátených podielových listov nesmie správcovská spoločnosť vydávať podielové listy otvoreného podielového fondu.
Správcovská spoločnosť musí každoročne vyplácať podielnikom výnosy z majetku v podielovom fonde vo výške dosiahnutých výnosov z cenných papierov, vkladových účtov a termínovaných účtov.
peňažné prostriedky na bežných účtoch, vkladových účtoch alebo na termínovaných vkladoch v bankách so sídlom v Slovenskej republike,
Cenné papiere uvedené v odseku 1 písm. e) a nástroje peňažného trhu môžu spolu tvoriť najviac 10 % majetku v otvorenom podielovom fonde, ak tento zákon neustanovuje inak.
Štatút môže určiť, aby hodnota cenných papierov vydaných štátom alebo cenných papierov, na ktoré bola poskytnutá záruka štátu, mohla dosiahnuť až 100 % majetku v otvorenom podielovom fonde za podmienky, že hodnota zastupiteľných cenných papierov nesmie tvoriť viac ako 10 % hodnoty majetku v otvorenom podielovom fonde.
Ak je to uvedené v štatúte, po predchádzajúcom súhlase depozitára možno v prospech majetku alebo na ťarchu majetku v otvorenom podielovom fonde uskutočňovať obchody spojené s právami alebo povinnosťami odvodenými z cenných papierov,26) a to len ak majú tieto obchody slúžiť na obmedzenie rizík z vývoja hodnoty majetku v podielovom fonde a len za podmienok uvedených v štatúte.
Ak dôjde k prekročeniu podielov a obmedzení uvedených v § 32 až 34, správcovská spoločnosť musí bezodkladne oznámiť túto skutočnosť ministerstvu a bezodkladne vykonať opatrenia na zosúladenie s podielmi a obmedzeniami podľa § 32 až 34.
Ak do šiestich mesiacov od vzniku skutočnosti podľa odseku 3 nebolo zloženie majetku v otvorenom podielovom fonde zosúladené s ustanoveniami § 32 až 34, ministerstvo môže v odôvodnených prípadoch v záujme podielnikov túto lehotu predĺžiť.
Správcovská spoločnosť musí pozastaviť nakladanie s majetkom v otvorenom podielovom fonde, ak depozitár stratí povolenie pôsobiť ako banka, ak sa depozitárovi odníme povolenie na výkon funkcie depozitára alebo ak ministerstvo nariadi zmenu depozitára až do doby, kým neuzavrie zmluvu na výkon činnosti depozitára podľa § 21 ods. 1 s iným depozitárom. Správcovská spoločnosť musí zastaviť nakladanie s majetkom v otvorenom podielovom fonde, ak ministerstvo uloží opatrenia podľa § 61 ods. 1 písm. a) alebo b) až do doby, kým sa neuskutočnia. Správcovská spoločnosť môže v tomto období vykonávať len činnosti nevyhnutné na zabezpečenie záujmov podielnikov.
Správcovská spoločnosť musí bezodkladne informovať ministerstvo, ak aktuálna cena podielu otvoreného podielového fondu klesla o jednu tretinu oproti priemernej hodnote aktuálnych cien za posledných šesť po sebe nasledujúcich mesiacov. Ak tento pokles trvá dlhšie ako tri po sebe nasledujúce mesiace a nemožno ho odôvodniť situáciou na finančnom trhu, ministerstvo môže v záujme ochrany podielnikov pozastaviť vydávanie podielových listov a vyplácanie vrátených podielových listov alebo odňať správcovskej spoločnosti povolenie na vytvorenie otvoreného podielového fondu.
Ak klesne čistá hodnota majetku v otvorenom podielovom fonde pod čistú hodnotu majetku uvedenú v § 26 ods. 1, správcovská spoločnosť a depozitár sú povinní bezodkladne informovať ministerstvo o tejto skutočnosti a o opatreniach prijatých na nápravu. Ak do troch mesiacov po vzniku tejto skutočnosti nedosiahne čistá hodnota majetku v otvorenom podielovom fonde hodnotu uvedenú v § 26 ods. 1, ministerstvo odníme správcovskej spoločnosti povolenie na vytvorenie otvoreného podielového fondu.
Na zlúčenie otvorených podielových fondov je potrebné povolenie ministerstva.
Ministerstvo zamietne žiadosť podľa odseku 2, ak v čase podania žiadosti otvorené podielové fondy nespĺňali požiadavky ustanovené týmto zákonom alebo ak by zlúčením otvorených podielových fondov boli ohrozené záujmy podielnikov.
Prevod správy otvoreného podielového fondu na inú správcovskú spoločnosť je možný len na základe povolenia ministerstva.
Ministerstvo povolí prevod správy otvoreného podielového fondu, len ak tým nie sú ohrozené záujmy podielnikov.
K zrušeniu otvoreného podielového fondu môže dôjsť len na základe rozhodnutia ministerstva o odňatí povolenia na vytvorenie otvoreného podielového fondu alebo ak povolenie na vytvorenie otvoreného podielového fondu zaniklo.
Ministerstvo odníme povolenie na vytvorenie otvoreného podielového fondu, ak vznikli okolnosti podľa § 37 ods. 2.
Ministerstvo môže v záujme ochrany práv podielnikov odňať povolenie na vytvorenie otvoreného podielového fondu,
Po nadobudnutí právoplatnosti rozhodnutia o odňatí povolenia na vytvorenie otvoreného podielového fondu alebo ak povolenie na vytvorenie otvoreného podielového fondu zaniklo, je správcovská spoločnosť povinná bezodkladne skončiť vydávanie podielových listov, vyplácanie vrátených podielových listov a uzavrieť hospodárenie s majetkom v otvorenom podielovom fonde. Ministerstvo môže v záujme ochrany práv podielnikov určiť, že túto činnosť vykoná depozitár alebo iná správcovská spoločnosť.
Uzavretý podielový fond vytvára správcovská spoločnosť vydávaním podielových listov na základe povolenia ministerstva na vytvorenie uzavretého podielového fondu.
Na rozhodovanie o povolení sa vzťahujú ustanovenia § 8. Pri rozhodovaní o povolení podľa odseku 2 sa posúdi štatút z hľadiska dostatočnej ochrany podielnikov. Ministerstvo udelí povolenie na vytvorenie uzavretého podielového fondu len vtedy, ak
Ministerstvo môže schválením štatútu umožniť, aby hodnota hypotekárnych záložných listov vydaných jednou hypotekárnou bankou mohla tvoriť až 25 % hodnoty majetku v uzavretom podielovom fonde.
Na účinnosť premeny podľa odseku 1 sa vyžaduje povolenie ministerstva. Žiadosť o povolenie premeny podáva správcovská spoločnosť, ktorá uzavretý podielový fond spravuje. Správcovská spoločnosť v žiadosti uvedie dôvody navrhovanej premeny, postup pri zmene hospodárenia vzniknutého otvoreného podielového fondu v súlade s ustanoveniami tohto zákona a návrh štatútu otvoreného podielového fondu. K žiadosti sa musí pripojiť aktuálny prehľad majetku ku dňu podania žiadosti o premenu uzavretého podielového fondu overený depozitárom a účtovná závierka overená audítorom.
Na vydanie povolenia sa vzťahujú ustanovenia § 8. Ministerstvo udelí povolenie len vtedy, ak zloženie majetku a pravidlá obmedzenia a rozloženia rizika zodpovedajú podmienkam uvedeným v § 32 až 34.
Správcovská spoločnosť, ktorá uzavretý podielový fond spravuje, je povinná uverejniť v prostriedkoch zverejnenia rozhodnutie ministerstva vydané podľa § 8, štatút uzavretého podielového fondu a štatút otvoreného podielového fondu, ktorý má vzniknúť premenou, do desiatich dní od nadobudnutia právoplatnosti tohto rozhodnutia. Súčasne sa musí uverejniť aj oznámenie o vzniku práva na predloženie podielového listu na vyplatenie a čistá hodnota majetku v otvorenom podielovom fonde pripadajúca na jeden podielový list.
Premena podľa odseku 1 nadobúda účinnosť dňom právoplatnosti povolenia ministerstva.
Špeciálny podielový fond vytvára správcovská spoločnosť vydávaním podielových listov na základe povolenia ministerstva na vytvorenie špeciálneho podielového fondu. Špeciálny podielový fond sa môže vytvoriť len na čas určitý, a to najdlhšie na desať rokov. Na písomnú žiadosť správcovskej spoločnosti a všetkých podielnikov špeciálneho podielového fondu môže ministerstvo povoliť predĺženie tejto lehoty. Na špeciálny podielový fond sa primerane vzťahuje ustanovenie § 25 ods. 5.
Správcovská spoločnosť v štatúte určí podrobnosti na uplatnenie práva predložiť podielový list na vyplatenie. V štatúte možno určiť, že správcovská spoločnosť môže pozastaviť vyplácanie predložených podielových listov. Toto pozastavenie a jeho dôvod musí bezodkladne oznámiť ministerstvu a dať na vedomie podielnikom. Ministerstvo môže rozhodnutie správcovskej spoločnosti o pozastavení práva predložiť podielové listy na vyplatenie zrušiť, ak zistí, že pozastavenie je v rozpore so záujmami podielnikov, inak rozhodnutie správcovskej spoločnosti potvrdí. Počas pozastavenia práva predložiť podielové listy na vyplatenie nesmie správcovská spoločnosť vydávať podielové listy.
Zmena štatútu, ako aj zmena depozitára podliehajú súhlasu ministerstva.
Správcovská spoločnosť nesmie do majetku v podielovom fonde, ktorý spravuje, nadobúdať cenné papiere od svojich akcionárov a ani im cenné papiere z majetku tohto podielového fondu predávať bez osobitného povolenia ministerstva.
Správy podľa odseku 1 je správcovská spoločnosť povinná zverejniť a predložiť ministerstvu a svojmu depozitárovi najneskôr do dvoch mesiacov po skončení polroka (ďalej len „polročná správa“) a do štyroch mesiacov po skončení roka (ďalej len „ročná správa“). Správcovská spoločnosť je povinná podielnikovi na požiadanie poskytnúť polročnú správu a ročnú správu.
Správcovská spoločnosť musí na výzvu ministerstva do dvadsiatich dní preukázať objem prevzatých záväzkov, dostatok prostriedkov na ich splnenie, výšku obchodného imania a pôvod jeho nadobudnutia.
Správcovská spoločnosť je povinná bezodkladne oznámiť ministerstvu prekročenie limitov uvedených v ustanoveniach o obmedzení a rozložení rizika.
Správcovská spoločnosť je povinná viesť evidenciu zmlúv, ktoré sa vzťahujú na nakladanie s majetkom určeným na kolektívne investovanie, najmä zmlúv o kúpe a predaji cenných papierov. Táto evidencia musí byť bezodkladne prístupná ministerstvu a depozitárovi.
Správcovská spoločnosť musí bezodkladne informovať ministerstvo, že podala žiadosť o povolenie na vydanie podielových listov v inom štáte. Správcovská spoločnosť musí bezodkladne informovať ministerstvo o začiatku vydávania podielových listov v inom štáte.
Správy podľa tohto zákona môže správcovská spoločnosť predkladať ministerstvu a depozitárovi aj v elektronickej podobe.
Osoby, ktoré sú štatutárnym orgánom, jeho členom alebo členom dozornej rady a zamestnanci správcovskej spoločnosti a depozitára, ako aj zamestnanci ministerstva sú povinní zachovávať mlčanlivosť o skutočnostiach týkajúcich sa obchodných záujmov správcovskej spoločnosti.
Štátny dozor podľa tohto zákona vykonáva orgán štátneho dozoru, ktorým je ministerstvo.
Pri výkone štátneho dozoru formou kontroly na mieste sa vzťahy medzi ministerstvom a osobami podliehajúcimi tomuto dozoru primerane spravujú základnými pravidlami kontrolnej činnosti podľa osobitného predpisu.31)
Pri výkone štátneho dozoru je ministerstvo oprávnené vyžadovať od osôb podliehajúcich tomuto dozoru údaje, doklady a informácie potrebné na riadny výkon tohto dozoru, a to v rozsahu nevyhnutne potrebnom na výkon štátneho dozoru. Za neposkytnutie údajov, dokladov a informácií v požadovanej lehote môže ministerstvo uložiť pokutu až do výšky 50 000 Sk, a to aj opakovane.
Ministerstvo je pri výkone štátneho dozoru povinné dbať na ochranu záujmov podielnikov a postupovať tak, aby neboli dotknuté práva a právom chránené záujmy osôb podliehajúcich tomuto dozoru.
Ministerstvo je pri výkone štátneho dozoru oprávnené spolupracovať s domácimi a zahraničnými orgánmi štátneho dozoru.
Pôsobnosť ministerstva pri výkone štátneho dozoru
likvidátorom.
Ministerstvo pri výkone štátneho dozoru kontroluje najmä
Ak ministerstvo zistí, že subjekty uvedené v § 60 ods. 1 porušili alebo porušujú povinnosti uvedené v tomto zákone, v povolení udelenom podľa tohto zákona, alebo porušili osobitné právne predpisy upravujúce ich povinnosti,4) alebo nesplnili opatrenia uložené právoplatným rozhodnutím ministerstva, môže
uložiť opatrenia na nápravu zistených nedostatkov, lehotu na ich splnenie a povinnosť v určenej lehote informovať ministerstvo o ich splnení, najmä môže uložiť zmenu a podmienky zmeny činnosti depozitára, núteného správcu alebo likvidátora a výmenu osôb v orgánoch správcovskej spoločnosti,
Pri ukladaní sankcií ministerstvo vychádza z povahy, závažnosti, zo spôsobu, z doby trvania a následkov porušenia povinností, pričom zohľadní, že osoba uvedená v § 60 ods. 1 v čase do vydania rozhodnutia o sankcii sama zistila porušenie tohto zákona a obnovila právny stav.
Konanie o uložení sankcie podľa tohto zákona možno začať do jedného roka odo dňa, keď sa ministerstvo dozvedelo o skutočnostiach rozhodujúcich pre ich uloženie, najneskôr však do piatich rokov odvtedy, keď k týmto skutočnostiam došlo. Sankcie možno ukladať súbežne a opakovane. Uložením sankcií podľa tohto zákona nie je dotknutá trestnoprávna zodpovednosť podľa osobitného zákona.
Ak sa pri výkone štátneho dozoru zistí porušenie zákona osobou uvedenou v § 60 ods. 1, ministerstvo je oprávnené uložiť sankcie, aj keď táto osoba je v likvidácii.
Ak sa hospodárenie správcovskej spoločnosti s majetkom v podielovom fonde skončí po viac ako troch po sebe nasledujúcich účtovných obdobiach stratou a ministerstvo zistí, že tieto straty boli spôsobené neplnením alebo nedostatočným plnením povinností pri správe majetku v podielovom fonde, ministerstvo môže určiť núteného správcu majetku v podielovom fonde.
Ak ministerstvo zistí, že osoby uvedené v § 60 ods. 1 porušili alebo porušujú povinnosti uvedené v tomto zákone, v povolení udelenom podľa tohto zákona, alebo nesplnili opatrenia uložené právoplatným rozhodnutím ministerstva, môže im uložiť pokutu
správcovská spoločnosť po uplynutí doby, na ktorú bol vytvorený uzavretý podielový fond, nepožiada ministerstvo o jeho premenu na otvorený podielový fond alebo neuzavrie hospodárenie s majetkom v uzavretom podielovom fonde,
správcovská spoločnosť rozhodne o premene uzavretého podielového fondu na otvorený podielový fond bez povolenia ministerstva,
poruší povinnosť oznámiť ministerstvu, že hodnota jej majetku alebo majetku v podielovom fonde klesla o jednu tretinu oproti priemernej hodnote majetku za posledných šesť mesiacov, a informovať o opatreniach prijatých na nápravu,
Ak sa pri výkone štátneho dozoru zistí, že neoprávnená osoba vykonáva činnosť, ktorú je podľa tohto zákona oprávnená vykonávať len správcovská spoločnosť alebo depozitár, ministerstvo jej zakáže vykonávať túto činnosť a uloží jej pokutu až do výšky 25 000 000 Sk.
Ak v čase do uplynutia jedného roka odo dňa nadobudnutia právoplatnosti rozhodnutia o uložení pokuty dôjde k opätovnému porušeniu povinností, za ktoré bola uložená pokuta, ministerstvo môže uložiť pokutu až do výšky dvojnásobku uloženej pokuty.
Nútená správa je správa majetku, ktorá sa vykonáva na základe právoplatného rozhodnutia ministerstva o určení núteného správcu.
Núteným správcom majetku v podielovom fonde môže byť depozitár tohto podielového fondu. Depozitár je povinný na základe právoplatného rozhodnutia ministerstva plniť povinnosti núteného správcu. Ak nemožno určiť za núteného správcu depozitára, ministerstvo určí za núteného správcu iného depozitára alebo inú správcovskú spoločnosť.
Ak ministerstvo určí núteného správcu majetku v podielovom fonde, správcovská spoločnosť je povinná odovzdať správu majetku v podielovom fonde nútenému správcovi najneskôr do 30 dní od doručenia rozhodnutia o určení núteného správcu. Dňom doručenia tohto rozhodnutia sa zavádza nútená správa a je účinná voči všetkým osobám. Opravný prostriedok proti rozhodnutiu ministerstva, ktorým určilo núteného správcu, nemá odkladný účinok. Zavedením nútenej správy prechádza pôsobnosť štatutárneho orgánu a dozornej rady na núteného správcu. Nútený správca sa zapisuje do registra.
Ak správcovská spoločnosť v lehote podľa odseku 3 neodovzdá správu majetku nútenému správcovi, ministerstvo jej môže odňať povolenie udelené podľa tohto zákona.
Ministerstvo určí bez zbytočného odkladu nového núteného správcu, ak nútený správca
sa vzdá svojej funkcie písomným oznámením doručeným ministerstvu,
Ak dôjde k zmene núteného správcu z dôvodu uvedeného v odseku 9 písm. b) alebo c), nútený správca je povinný plniť povinnosti núteného správcu až do doby vykonateľnosti rozhodnutia ministerstva o určení nového núteného správcu.
Ministerstvo podľa § 61 ods. 1 písm. f) odníme správcovskej spoločnosti povolenie udelené podľa tohto zákona, ak pri výkone štátneho dozoru zistí, že
v lehote určenej ministerstvom nie je zosúladené zloženie majetku v podielovom fonde s ustanoveniami § 32 až 34,
správcovská spoločnosť nevyhovie výzve ministerstva na preukázanie objemu prevzatých záväzkov, dostatku prostriedkov na ich splnenie a pôvodu nadobudnutia svojho imania ani v dodatočne určenej desaťdňovej lehote,
Ministerstvo podľa § 61 ods. 1 písm. f) môže odňať správcovskej spoločnosti povolenie udelené podľa tohto zákona aj vtedy, ak
Ak ministerstvo odníme povolenie podľa odseku 1 alebo 2, dňom doručenia rozhodnutia o odňatí povolenia správcovská spoločnosť nesmie vykonávať činnosť podľa tohto zákona. Do vymenovania likvidátora určí ministerstvo núteného správcu majetku správcovskej spoločnosti a majetku v podielovom fonde. Opravný prostriedok proti rozhodnutiu ministerstva nemá odkladný účinok.
Likvidátor je povinný vykonať likvidáciu správcovskej spoločnosti na základe likvidačného plánu, ktorý okrem iného určí spôsob vysporiadania likvidačného zostatku. Likvidačný plán alebo jeho zmeny schvaľuje ministerstvo na návrh likvidátora.
Ku dňu skončenia likvidácie je likvidátor povinný zostaviť účtovnú závierku a predložiť ju ministerstvu na schválenie spolu s konečnou správou o priebehu likvidácie a návrhom na rozdelenie majetkového zostatku, ktorý vyplynie z likvidácie (likvidačný zostatok), medzi akcionárov.
Odmenu likvidátora určuje ministerstvo podľa náročnosti a doby trvania likvidácie.
Ministerstvo môže odvolať likvidátora, ak likvidátor porušuje svoje povinnosti.
Ministerstvo vymenuje nového likvidátora, ak likvidátor
sa vzdá svojej funkcie písomným oznámením adresovaným ministerstvu,
Ak dôjde k zmene likvidátora z dôvodu uvedeného v odseku 2 písm. a) alebo b), likvidátor je povinný plniť povinnosti likvidátora až do doby vykonateľnosti rozhodnutia ministerstva o vymenovaní nového likvidátora.
Investičné spoločnosti vzniknuté do 1. januára 2000 sú povinné do 30. júna 2000 prispôsobiť svoju činnosť tomuto zákonu, požiadať ministerstvo o vydanie povolenia na činnosť správcovskej spoločnosti a schválenie štatútov nimi spravovaných podielových fondov v súlade s týmto zákonom.
Ak sa investičná spoločnosť zriadená do 1. januára 2000 neprispôsobí tomuto zákonu, je povinná v lehote uvedenej v odseku 1 požiadať ministerstvo o súhlas s
Ak investičná spoločnosť zriadená do 1. januára 2000 nesplní povinnosti podľa odseku 5, povolenie udelené podľa doterajších predpisov zaniká uplynutím lehoty podľa odseku 1 a ministerstvo nariadi jej likvidáciu. Na likvidáciu investičnej spoločnosti sa primerane vzťahujú ustanovenia tohto zákona o likvidácii správcovskej spoločnosti.
Na premenu investičného fondu na otvorený podielový fond treba povolenie ministerstva.
Ministerstvo nepovolí premenu investičného fondu na otvorený podielový fond, ak je zrejmé, že premenu investičného fondu na otvorený podielový fond nemožno uskutočniť v lehote podľa odseku 7 alebo nebude dosiahnutý účel premeny.
Premena investičného fondu na otvorený podielový fond sa musí skončiť do jedného roka odo dňa nadobudnutia právoplatnosti rozhodnutia ministerstva o povolení premeny investičného fondu na otvorený podielový fond.
Správcovská spoločnosť, ktorá bude spravovať majetok v premenenom otvorenom podielovom fonde, je povinná do jedného mesiaca od skončenia premeny investičného fondu na otvorený podielový fond požiadať ministerstvo o povolenie podľa § 25. Ak správcovská spoločnosť túto povinnosť nesplní, dňom nasledujúcim po uplynutí lehoty podľa odseku 7 sa investičný fond zrušuje s likvidáciou. Na likvidáciu investičného fondu sa primerane použijú ustanovenia tohto zákona o likvidácii správcovskej spoločnosti.
Výmaz investičného fondu z registra sa môže vykonať len ku dňu právoplatnosti rozhodnutia ministerstva podľa § 25.
§ 9 až 13 zákona Národnej rady Slovenskej republiky č. 10/1996 Z. z. o kontrole v štátnej správe.
§ 60 Pôsobnosť ministerstva pri výkone štátneho dozoru